Ինչ վերաբերում է նրան, որ նոր ընտրական օրենսգրքով առաջարկվում է, որ նվազագույնը 4 քաղաքական ուժ պետք է անցնի խորհրդարան (հիմա այդ թիվը 3 է-խմբ), անկախ նրանից, թե այդ կուսակցությունները որքան քվե կստանան, այստեղ «Ծառուկյան» խմբակցությունը խնդիր է տեսնում. «Ընտրության նպատակն այն է, որ խորհրդարանը ներկայացնի հանրության շրջանում առավելագույն աջակցություն ունեցող ուժերին: Եթե մենք արհեստականորեն քվոտավորում ենք՝ ասելով, որ անկախ նրանից, թե տվյալ քաղաքական ուժերը աջակցություն ունեն, թե ոչ, 4 ուժ պարտադիր պետք է անցնեն եւ հնարավոր է, որ ասենք, 3-րդ կամ 4-րդ ուժերը ունենա զրո ամբողջ քանի տոկոս աջակցություն, այստեղ մենք խնդիր տեսնում ենք հենց ժողովրդավարության առումով: Որքանո՞վ է ժողովրդավար, որ մենք արհեստականորեն քվոտա դնենք եւ խորհրդարան անցնեն ուժեր, որոնք հանրային վստահությունը զրո ամբողջ զրո քանի տոկոս է: Բայց քանի որ կա քվոտա, իրենք պարտադիր պետք է անցնեն: Մենք վաղը այդ դրույթը կփորձենք քննարկել ու բանակցել փոխվարչապետի հետ»,-հայտարարեց Նաիրա Զոհրաբյանը: